sasicodes/solvari-1 huggingface dataset:
பூமியிலே நீரின் கூர்முனைகள் சிற்பம் செதுக்கும் சத்தம் அவனுக்கு மட்டுமே கேட்கிறது .மேகத்தின் செய்திகளைக் குழிவிழுந்த கண்களால் அவன் துலக்கி விடுவான் .அன்றாடம் வானத்தின் கண்ணாடியில் அவன் முகம் பார்த்து உரையாடி ஒரு மொழியைக் கட்டமைத்துக் கொண்டு வருகிறான்.இனி இவ்வுலகம் தப்பிப் பிழைக்க வேண்டுமானால் உழவனின் தாய்மொழியைப் பாடம் பண்ணுவதைத் தவிர வேறு வழியில்லை .
அய்யய்யோ ஆத்தே வட்டிக்காரன் அல்லவா வழிமறித்து நிற்கிறான் .சாதிகளுக்குப் பிறகு முதல் தீமையும் மொத்தத் தீமையும் இந்த வட்டிக்கு விடுகிற கொடும் பாவியால்தானே உருவாகிறது .ஊறிய விதைநெல் மணிகள் உறங்கும் கடகாப்பெட்டியைப் பிடித்திழுத்து கடன் பணத்தைத் திருப்பிக் கேட்கிறான் .விளைவித்துத் தருகிறேன் என்றால் தந்து விட்டு விதை என்கிறான்.விவசாயியின் வெள்ளாட்டங் குட்டிக் கண்களுக்கும் கந்து வட்டிக்காரனின் கள்ளப்பிறாந்துக் கண்களும் நிலை குத்தியபடி நின்ற அந்தக் கணத்தில் வந்துதான் செம்புல நீரின் தொகுதியொன்று நிலைப்படியில் அலையடிக்க வேண்டும்?.தண்ணீர் பாதம் தொட்டதும் சம்சாரியின் பயிராசை தேகம் எங்கும் புல்லரிக்கிறது .
ஒரு கையால் தோளில் துண்டைப் போட்டு முறுக்குகிறான் .இன்னொரு கையை அடிமடியில் வைத்திருக்கிறான் .ஆனால் அப்பிராணிப் பயல் செம்மண் நீரின் வண்ணத்தில் உள்ளம் கரைந்து மாய்கிறான் .கால் நகக்கண்கள் பத்திலும் உதடுகள் எடுத்து செந்நீரை உறிஞ்சுகிறான் .பச்சை நிறத்தை எழுதி எழுதிப் பார்க்கிறான் .கண்ணியிலே மாட்டிக் கொண்ட புறாவைப்போல் படபடக்கிறான் .விட்டால் பறந்து சென்று வயலில் நெல்லைப் பாவி விடுவான் அந்தப் படுபாவியோ விடவில்லை .மாறாகக் கன்னத்தில் ஒரு அறையை விட்டான்.இதெல்லாம் உழவனுக்கு வலியில்லை.பூமி உருண்டையைக் கருச்சுமந்து பெற்று எடுக்கிறதைப் போன்ற பெரிய பெரிய வலிகளே பெருமை அவனுக்கு .பின்னே எத்தனை காலமாக ஏழு கண்டங்களுக்குமான ஊழியை மன்றாடித் தடுத்து வைத்திருக்கிறான் .
பெருமழையின் நாட்கள் முழுதும் சம்சாரிக்கு உறக்கமில்லை .கதிர் முற்றிய வயல் வரப்பில் தலைவைத்து அப்பாடா என கண்ணயர்வதே அவனுக்கு நிம்மதியானது .அவ்வேளையும் தூங்குவது சரியில்லை என்று இவ்வேளை முதல் சிந்திக்கத் தொடங்கியுள்ளான் .ஏனெனில் ஒரு குருவியைத் துரத்திவிட்டால் மனிதனின் சாப்பாட்டு வட்டியில் ஒரு பருக்கை கூடுமென்பது நம்மாளின் கணக்கு .காலனோ வாடி வீதக் கணக்கைக் கேட்கிறான் .வேறொரு நேரமாய் இருந்தால் வட்டிக்காரனின் இறுதிக் கணக்கை முடித்திருப்பான் .இயலும் .ஆனால் செய்ய மாட்டான் .நிலத்தில் கலப்பைக் கொளுவைப் பதிக்கிறவன்வட்டிக்காரனின் தொந்தியில் உழவடிக்க எவ்வளவு நேரமாகும் ?பயிரின் வேதனை தெரிந்தவன் உயிரின் வேதனை அறியாமல் இருப்பானா?.ஆன்மிகம் அறிவியல் இன்னபிற தத்துவங்கள் எல்லாமே மண்ணிலிருந்து அந்தரத்தில் நிற்கின்றன .உழவன் மட்டுமே வேர்களை மண்ணுக்குள் வைத்திருக்கிறான் .உழைப்பாளிகளின் உயிர் பிரியுங்கால் எல்லாவற்றையும் சுழியிலிருந்து .மறுபடியும் தொடங்க வேண்டி வரும் இப்படி உழவன் எண்ணமிடுவது வட்டிக் காரர்களுக்கல்லவா ?தெரிய வேண்டும் .
தெரிந்தேதான் செய்கிறார்கள்விதைத்து விட்டால் பணத்தைத் தந்து விடுவான் .தந்து விட்டால் நெஞ்சை நிமிர்த்துவான்.சும்மாவே உழவப் பயல் சுயேச்சைகளின் பெருங்கொண்ட சமுத்திரங்கள் நிரம்பி வழிகிறவன்மண்ணிலிருந்து சத்தியத்திலிருந்து வெப்பாலையில் இருந்து இவனது தன்னறிவு வந்திருக்கிறது .ஆகவே அமுக்கி வைக்க வேண்டும்.பேசவே விடக்கூடாது .சொன்னால் அவனது நியாயம் தெரிந்துவிடும்.ரெம்பப் பூரண யோக்கியனாக இருக்க வேண்டாம்கடுகளவு நல்லவனாக இருந்தாலே போதும் உழவன் பிழைப்பதற்கான வழிகளைப் பார்த்துப் பார்த்து முள்ளடைத்து விடுவார்கள் .
அதுவும் வேறு இப்போது பெரிய வட்டிக்காரன் ஒருத்தன் ஊர் நாடெங்கும் உலக்கையில் கை நீட்டுகிறான் .சின்ன வட்டிக்காரன் சிற்றூர் நீர்நிலை எனதென்றால்பெரியவன் பேரூர் நீர்நிலை எமதென்கிறான்.குடைவாரிய வண்டியாய் குடியானவன் கதியான இப்பொற்காலத்தில் சம்சாரியின் குடலைப் பங்கு வைப்பதில் போட்டி .இவன் கிணற்றைத் தூர்த்துத் துடைத்தால் அவன் ஆற்றை முழுங்குகிறான் .முன்னெச்சரிக்கையாக அவர்கள் வீசிஎறிந்த எலும்புத் துண்டுகளைக் கவ்விக்கொண்ட நாய்களின் பொய்ச்சரிதங்களில் காறித்துப்ப வரலாறு மாபெரும் கோழையை உருட்டித் திரட்டுகிறது .ஒருநாள் புளிச்சென மூஞ்சியில் துப்பிவிடும் .. வட்டிக்கார நாய் விதைப் பெட்டியைப் பிடிக்கிறது .வேறொரு நாய் தூக்குக் கயிற்றைத் தூக்கி வருகிறது ..உழவனைத் தூக்கிலிட்டே தீர வேண்டுமென்கிறார்கள் .தூக்கிலிட வேண்டுமென்பவர்களைத் தூக்கிலிட்டால் பிரபஞ்சத்தில் கயிறுகளுக்குப் பஞ்ச மேற்பட்டுவிடும் .இன்னொரு கழுதை நான் தருகிற மலட்டு விதையை ஊன்று என ஊளங்கெடுக்கிறது ..அவனிடம் நீ நிறையப் பிள்ளைகளைப் பெற்றுக் கொள்ளலாம் .ஆனால் அந்தப் பிள்ளைகள் எல்லாம் மொன்னையாக இருக்குமென்றால் ஓப்புக் கொள்வாயா ?என இங்குள்ள கழுதைகள் கேட்டிருக்க வேண்டுமல்லவா?கேட்கவேயில்லை .வெளி ஊர்க் கழுதைகள் டாலர் நோட்டைச் சுருட்டி மலம் துடைத்து இதுகளிடம் கொடுக்க உள்ளூர் கழுதைகள் மலத்தை நக்கி நக்கி ரூபாய் நோட்டை அடுக்கிக் கொண்டிருக்கின்றன .
இப்படி எல்லாருமாகக் கொதவளையை நெரித்தால் சம்சாரியார் என்ன செய்வார் ?கண்ணீர் விட்டு அழுகிறார் .சாதரணக் கண்ணீர் அல்ல .அல்லற்பட்டு ஆற்றாது அழுத கண்ணீர் மேகங்கள் சூல் கொண்டு மழை பெய்யும் கருப்பைக் கண்கள்தான் இப்போது பூலோகமெங்கும் கண்ணீர் விட்டு அழுவது .அழுகை கண்டும் இரங்கவில்லை வட்டிக்காரன் .சம்சாரியை அவனது சொந்த வீட்டுக்குள்ளேயே தள்ளி கதவை வெளியே பூட்டிவிட்டுப் போய்விட்டான் .மழை ச்சோவெனப் பெய்கிறது .விதைப்பட்டம் வேறு கடந்து கொண்டுள்ளது .சம்சாரி சிறையில் இருக்கிறான் .
சங்க இலக்கியத்தில் காணப்படும் மண்பாண்டங்களில் எவ்வெவ்விடங்களில் எல்லாம் ஓட்டை உள்ளதுஎன்று ஆராய்ச்சி செய்து விம்மிதங் கொள்கிற அறிவாளர்களின் ஆதரவை உழவன் கேட்கிறான்.
.இங்கிருந்த வண்ணமே மேலைத் தேயங்களின் மூக்கில் கடப்பாரை போட்டு டார்ச் அடிக்கும் நல் மனிதர்களின் கருணையைக் கோருகிறான் .நல் இசங்கள் எல்லாமே நல்லதுதான் .உழவுக் கோடுகளையும் அத்தோடு கண்ணுற வேண்டும் .விவசாயி குரலுக்கு வலிமை இல்லை.வந்துகொண்டு இருக்கிறது .எனவே கனவான்களே நீங்கள் முதலில் பேசுங்கள் .மாரிக்காலத்தில் வயசான பக்கத்துப் புஞ்சைக்காரனுக்கும் சேர்த்து விதை வீசித் தருகிறானே இளைய சம்சாரி அதனைப் போன்றதுதான் இதுவும் .
வீட்டுக்குள்ளே ஒரே இருட்டு .ஓடுகளின் மேலே நீர்த்துளிகள் நர்த்தனமாடுகின்றன .முக்காவாசி ஓடுகள் பாசி பிடித்துள்ளன .தகரத்தில் ஓட்டை .ஒழுகுகிறது மழைநீர் .தட்டு முட்டுச் சாமான்கள் எல்லாவற்றையும் எடுத்து வைத்தாயிற்று ஒழுகுவதைப் பிடிக்க .
கும்பாவோ தூக்குச் சட்டியோ எதோ ஒரு ஏனத்தில் கால் இடறி குப்புறடிக்க விழுந்தான் சம்சாரி .சாணி மணக்கும் மண்தரை எங்கும் ஈரம் .உலர்ந்த தமிழன் மருந்துக்கும் அகப்படமாட்டான் என்று பாரதி சொன்னானே அதைப் போன்ற நசநசப்பு.
.உழவனின் தந்தை கைப்படக் குழைத்துக் கட்டிய செம்மண் சுவர் தண்ணீரில் கரைகிறது .உள்ளே அவற்றின் விலா எலும்பு மாதிரியான கருங்கற்கள் பல்லிளிக்கின்றன .நீராட்டில் சுவர்ப்பல்லிகளும் தப்பவில்லைதத்தளிக்கின்றன..பனை உத்திரங்கள் மேலும் கருத்து விட்டன .தெற்கு மூலையில் ஒரு ஓடு இல்லை.அவ்விடத்தில் வானம் ஒரு சிலேட் அளவு தெரிகிறது .மழை உள்ளேவர அவ்விடம் மிகவும் ஏற்றதாய் உள்ளது .தானியங்கள் நிறைய வேண்டிய குலுக்கையில் பச்சைத் தண்ணீர் நிரம்புகிறது .மண் பானைகள் பந்து போல் மிதக்கின்றன .உப்புப் பானையிலே உப்புக் கரைந்து வெகு நேரமாகிவிட்டது .அடுப்பாங் குழிக்குள் தண்ணீர் கொப்பளிக்கிறது .புகைக் குழியிலோ புகை ஈரமாக வெளியேறுகிறது .
கதவின் கால்ப்பகுதியில் ஓட்டை போட்டது யார் என்று நினைக்கிறீர்கள் ?நமது மாட்சிமை தாங்கிய சொசைட்டி அதிகாரிகள்தான் .அவர்கள் கடன் கேட்டு வரும் போதெல்லாம் இந்தக் கோவணாண்டிகள் கதவடைத்து விட்டு எஸ்கேப் ஆனால் விடுவார்களா ?கல்லைத் தூக்கிபோட்டு கதவின் சிராயை எடுத்து விட்டார்கள் .அஞ்சு பைசாக் கடனில் மூன்று பைசாவைப் பிடுங்கிக் கொண்டு ரெண்டு பைசாவைத் திருப்பாததற்கு அபராத வட்டியை அபாரமாகப் போட்டு போட்டு அய்யாயிரமாக்கும் மன்னாதி மன்னன்கள் தான் அத்திருப்பணியை செய்தது .அந்த ஓட்டை வழியே பார்த்தால் வெளியே நீரின் சேனைகள் படை நடத்தி ஆர்ப்பரித்துச் செல்வது தெரிந்தது .
கதவைத் தட்டி உடைத்துப் பெயர்த்து வெளிவந்தான் .ஆங்கே மாட்டுத் தொழுவம் இருந்த இடமே புலனாகவில்லை .இடிந்து மண்ணும் கல்லும் குமிந்து கிடந்தது தொழுவம் .அந்த இடிபாடுகளுக்குள்தான் பசுவும் கன்றும் இறந்திருக்க வேண்டும் .இப்போது சம்சாரி அழவில்லை....அவன் உணர்வுகள் பனிக்கட்டிபோல் சில்லிட்டிருந்தது .துயரம் அழுவதையும் மிஞ்சிப் போய்விட்டால் என்ன செய்ய முடியும் ?
தொழுவம் தொலைந்தது .ஆநிரை அழிந்தது .வீடாவது தப்புமாவெனில் இல்லை ..இவ்வளவு மழையை அது தாக்குப் பிடித்ததே அதிகம் .முதலில் வீட்டோடு விழுந்து மரணமடைந்தது முக்கோண வடிவிலான பனைச்சட்டங்களும் அது தாங்கியிருந்த ஓடுகளும் .சரிந்த ஓடுகள் எழுப்பிய ஒலி சின்ன இடிமுழக்கம் போன்றிருந்தது .வலிய பட்டாசு வெடித்த சத்தமுமாகக் கேட்டது .மிச்ச வீடும் நிச்சயமாக இடியும் .பெருங்காற்றில் காய்ந்த பனங்கீற்று தலை கீழாக ஊஞ்சல் ஆடிக்கொண்டிருக்குமே அது இந்த நேரத்திலும் சொத்தென்று விழுந்து விடுமல்லவா?
நிறைமாசக்காரி.பிள்ளைப்பேற்று வலியில் துடிக்கிறாள்.வெட்ட வெளியில் ஆவாரம் பூங்கொத்தின் முகம் அலறும் காட்சி அது .மூக்குத்தியில் மின்னும் கொளுஞ்சிப்பூவின் இளஞ்சிவப்பு நிறக்கல்லால் பயனேது அப்போது?
பிரசவ வலியில் இரண்டு கைகளாலும் ஈரமண்ணில் ஒரு முழம் ஆழத்துக்கு குழிதோண்டி விட்டாள்.தண்ணீர் அக்கிடங்குகளினுள்ளும் கசிகிறது .நிகழ்ந்து கொண்டிருப்பது தாய்த் தெய்வங்களின் நெஞ்சிலும் கயமை குடியேறிய கணம் .பிறக்கவிருப்பது சம்சாரியின் தலைமகவு .விதை வீச வேறொரு உழவன் வரப்போகிறான் .தாயின் கன்னிக்குடம் பனிக்குடம் உடைந்து விட்டது .தகப்பன் சிதறித் தெறிக்கும் துளிகளைக் கண்டான் இத்தனையிலும் அந்தப் பைத்தியக்காரன் உயிர் தாங்கி நிற்கிறான் .செத்திருந்தாலாவது அந்தச் சிசுவாக மீண்டிருப்பான் .அதற்கும் வழியின்றி வெறும் மூர்ச்சைதான் ஆகியுள்ளான்.பேச்சில்லை மூச்சில்லை அவ்வளவுதான் மூர்ச்சைக்குள் உழவனின் கிராமம் தட்டுப்படுகிறது .அங்கே தரையெல்லாம் சுண்ணாம்பு செடியில்லை கொடியில்லை புல்பூண்டு புழு ஏதும் இல்லை .பனித்துளி இல்லை .அதனைச் சுவைக்க முயல்களின் நாக்கு இல்லை .ஆனால் ஆலைக்காரன் இருக்கிறான் இருக்கிறான் .அவன் உருவாக்கிய ரசாயன தெப்பமும் உள்ளது.ஊரின் எல்லா ஆடுகளும் அதில் செத்து மிதக்கின்றன .மாடுகளின் வயிறுகள் ஊதி மலை எழும்பியுள்ளன .உழவன் ஆலைக்காரனின் சட்டையைப் பிடித்து உலுக்குகிறான் .
ஆலைக்காரனுக்கோ அதிர்ச்சி.இந்தப் பயல் இந்தப் பயல் இன்னுமிருக்கிறானே என .வியந்து போனான் .முட்டாப்பயலே பூமியோடு உனக்கு மட்டும் ஏன்?
இவ்வளவு சொந்தம் .செத்தொழிய மாட்டாயோ நீ என்றான்.சாவது பெரிதில்லை.அதற்கு முன்னால் கொஞ்சம் தானியங்களை தூவிவிட்டுப் போகிறேனே என அந்தக் களிமண் பயல் கூறினான் .விதைத்தாலும் முளைக்காது.உலகில் இப்போது வயிறுகளே இல்லை.சுண்ணாம்புத் தரையில் பச்சையே துளியுமில்லாத தேசங்களில் வயிறுகள் இருக்க வாய்ப் பில்லையடாநீயும் நானும் ஒரு இனத்தை அழிக்க அதன் மொழியை அழித்தால் போதுமென்று தத்துவங்களை மென்று குதைத்துஎதுக்களித்து எதுக்களித்து சப்பிக் கொண்டிருக்கையில் நேராய் எவனோ வந்து புஞ்சைக் காட்டை அழித்தால் போதும்னு எறங்கிட்டான்.விதைக் கொட்டையைத் தவிர உழவனிடம் வேறு விதைகள் இல்லாமப் பண்ணிட்டான் .பழைய நாடு ஏன் அழிந்தது என்று தெரியாமல் மனிதகுல ஆய்வாளன் ஒருவன் துப்புத் துலக்கிக் கொண்டுள்ளான் .வா அவனிடம் கேட்போம் என இருவரும் நடந்தனர் .
கொடிய அணு ஆயுதத்தால் போர் நடந்திருக்கலாம் .தண்ணீர் பெட்ரோல் பற்றாக் குறையால் இரத்தம் ஒழுகியிருக்கலாம் .பூகம்பமோ சுனாமியோ மழையோ வறட்சியோ மனிதர் வக்கிரத்தாலோ இப்படி எதனாலோதான் பூமிக்கு மரணம் நேர்ந்துள்ளது எது எப்படியோ உலகெங்குமிருந்த வேளாண் சமூகம் தகர்ந்ததே மூல முதல் காரணம் என்று எனது ஆய்வைத் தொடங்கியுள்ளேன் .அதிலும் மிக முக்கியமாக இங்கு ஏற்கனவே ஏகப்பட்ட கச்சடாக்கள் .அதனூடே கருந்திரவப் பறவை ஒன்று நாடு நாடாக நன்னாடு பார்த்துப் பறந்து வந்த தடயம் கிடைத்துள்ளது .அது ஈரப்பெருக்கின் கரைகளில் இறங்கி ஈரக்குலையை இரவல் எடுத்திருக்கலாம் .முதலில் கிணற்று மிதிகல்லில் சிறகிறக்கியது.பின்பு குளம் பிறகு பேராறுகள் கக்கடேசியில் வெளியெங்கும் ஈரப்பதங்களைப் பொட்டுவிடாமல் உறிஞ்சிக் குடித்திருக்க வேண்டும் என்று ஆய்வாளன் சொல்லிமுடித்தான் .
உழவனும் ஆலைக்காரனும் ஒருமித்த குரலில் கேட்டார்கள் .இங்குள்ளவைகள் எச்சில் கொத்திக் கொண்டிருந்தன என்று ஆய்வாளன் பதிலுரைத்தான் .மீள வழியென்ன என கேட்டதற்கு விதைக்கத் தெரிந்த ஒருவனே முதல் தேவை .விதை நெல்லைப் போன்றவன் அவன் .யாருக்காவது விதைக்கத் தெரியுமா ?என்றான் ஆய்வாளன் .எனக்குத் தெரியும் எனக்குத் தெரியும் மயங்கி கிடந்த சம்சாரிக்கு முழிப்புத் தட்டிவிட்டது .தட்டுண்டு தடுமாறி எழுந்தான் .
எழுந்தவன் கைகள் அனிச்சயாய் விதைப் பெட்டியைத் தொட்டன .சம்சாரி அதைத் தோளில் தூக்கிக்கொண்டான்.மழை இன்னும் விடவில்லை .வீடும் தொழுவமும் தரை மட்டமாகிக் கிடந்தன .மனைவி எப்போது வேண்டுமானாலும் பிள்ளை பெற்று விடுவாள் .வட்டிக்காரன் வேறு மன உளைச்சலை ஏற்படுத்திவிட்டுப் போய்விட்டான் எந்தச் சஞ்சலமும் இன்றி விதைக்கக் கிளம்பினான் விவசாயி .
இப்போது இடி பலமாக இடித்தது .அவ்வொலிக்கு வண்ணத்துப் பூச்சிகள் இலைகளின் அடியில் உறக்கம் கலைந்து விழித்தன .அவற்றின் சிறகுகள் தன்னைப்போல் விரிந்து மீண்டும் ஒட்டிக்கொண்டன .எப்போதும் இல்லாத வகையில் பனம் பொந்துகளில் கிளிகள் சிறகுகளை இறுக்கிக் கொண்டன .பசிக் கிறக்கத்தில் புள்ளினங்களும் வாடுகின்றன .குளங்கள் ததும்புகின்றன .தவளைகளின் கெச்சட்டி ஒலி அவனை இன்னும் வேகமாய்க் கெந்தித் தள்ளின .காற்றினால் முன்னோக்கித் தள்ளப்பட்டவன் போல நடை கூட்டினான் .ஊர் உலகம் மழைக்குப் பதுங்கி இருந்தது வயலுக்குள் .சம்சாரி கால் வைத்தான் .விதை நெல்லை அள்ளி வீசினான் .வெடுக் வெடுக்கென்று வைராக்கியத்தோடு விதைத்தான் .நெல் வயலில் விழுந்ததும் இதுவரை பொழிந்த மழை அப்படியே நின்றுவிட்டது .வெறித்துவிட்டது .மழையை வெறித்து விட்டது என்று சொல்வது கூடத் தவறுதான் .இன்னும் பெய்ய வேண்டிய மழை அந்தரத்தில் நிற்கின்றன என்றுதான் எண்ண வேண்டும் .தேவைப் படும்போது புதிய மழையில் நனைய வேண்டுமல்லவா?
என்ற அம்மாவின் வாய்மொழிக் கதையை மையமாகக் கொண்டு எழுதியுள்ளேன் .பூமாரியும் தக்காளிச் செடியின் ஐந்து பழங்களும்என்ற எனது சிறுகதைத் தொகுப்பில் இடம் பெற்றுள்ளது .
பிரிட்டனில் வாழும் இந்த... முதியவர் சொன்ன அருள்வாக்கை கேலி செய்த இளைஞர்கள் நடுக்காட்டில் சொன்ன இடத்திலேயே தோண்டியதும் காட்சி தந்த ஐயப்பன் கோழிக்கு பதிலாக கோழிக்கழிவை வாடிக்கையாளருக்கு ஒரு கே.எப்.சி நிறுவனம் வழங்கிய விவகாரம் அதிர்ச்சியை ஏற்படுத்தியுள்ளது.
ஜெயலலிதாவுக்கு பாரத ரத்னா வழங்குங்கள் பிரதமருக்கு முதல்வர் பழனிசாமி கடிதம் சென்னை சென்ட்ரல் ரயில் நிலையத்துக்கு எம்.ஜி.ஆர் பெயரைச் சூட்டவேண்டும் என்ற கோரிக்கையை வலியுறுத்தி பிரதமர் நரேந்திர மோடிக்கு முதல்வர் எடப்பாடி பழனிசாமி கடிதம் எழுதியுள்ளார்.
அதோடு சென்னை சென்ட்ரல் ரயில் நிலையத்துக்கு எம்.ஜி.ஆரின் பெயரைச் சூட்ட மத்திய அரசுக்குப் பரிந்துரை செய்வது தொடர்பாகவும் அமைச்சரவையில் முடிவு எடுக்கப்பட்டது.
மறைந்த முதல்வர்கள் அண்ணா ஜெயலலிதா ஆகியோருக்கு பாரத ரத்னா விருது வழங்கவும் மத்திய அரசுக்கு மாநில அரசு ஏற்கெனவே பரிந்துரை செய்த நிலையில் அதை மீண்டும் வலியுறுத்தி தீர்மானம் நிறைவேற்றப்பட்டது.
இந்த நிலையில் அமைச்சரவைக் கூட்டத்தில் நிறைவேற்றப்பட்ட தீர்மானங்கள் தொடர்பாக பிரதமர் நரேந்திர மோடிக்கு இன்று கடிதம் எழுதியுள்ளார் முதல்வர் எடப்பாடி பழனிசாமி.
அந்தக் கடிதத்தில் தமிழகத்தின் முன்னாள் முதல்வர்களான அறிஞர் அண்ணா ஜெயலலிதா ஆகியோருக்கு நாட்டின் உயரிய விருதாகக் கருதப்படும் பாரத ரத்னா விருது வழங்கப்பட வேண்டும்.
சென்னை சென்ட்ரல் ரயில் நிலையத்துக்கு முன்னாள் முதல்வர் எம்.ஜி.ஆரின் பெயரைச் சூட்ட வேண்டும் என்று குறிப்பிட்டுள்ளார்.
என்று கிண்டல் செய்தால் அது மணிமேகலை பதிப்பகத்தின் சதி என்கிறார் இறைவனோடு இகலோகத்தையும் சிந்திக்கும் சகோதரர் ஹத்தீப் அவர்களின் புதிய சிறுகதை சவுதி நண்பர் ஹாஜாவுக்காக அதிர்ச்சியில் ரத்தம் தலைக்கேறி மூலை கலங்கிவிடவில்லை.
கடந்த மூன்று மாதக்காலமாக இந்த நோட்டீஸ் ஓரளவுக்கு எதிர்பார்த்திருந்த விஷயம்தான் என்றாலும் அக்தாருடன் உற்சாகமாகவும் உல்லாசமாகவும் வாழ்ந்த காலங்கள் நினைவில் நிழலாட அவளுக்கு அழுகை பொத்துக்கொண்டு வரவே செய்தது.
உன் மானத்தைக் காக்கும் ஆடையாக இருப்பேன்என்று நிகாஹ் மஜ்லிஸில் உறுதியளித்த அக்தார் அஹமதா இவ்வளவு சீக்கிரத்தில் தலாக் நோட்டீஸ் அனுப்பியிருக்கிறான் என்று நம்புவதற்கு வேறு யாரும் யோசிக்கலாம்.
அவளுக்காவும் குழந்தைக்காவும் அக்தார் சம்பாதித்து வைத்துவிட்டுப் போன ரொக்கமும் சொத்தும் லட்சக்கணக்கில் இருக்கையில் பழைய ஏழ்மையை நினைத்து வருந்துவானேன்?
அனாலும் நபிகள் நாயகத்தின் சொல்லொணா வெறுப்புக்கு ஆளான விவாகரத்து ஒரு பெண்ணின் வாழ்வில் மிகக் கொடுமையான துர்நிகழ்வு இல்லையா?
சிறப்பானவற்றில் ஏகன் உங்களை இணைத்து வைப்பானாக என்று திருமணத்தின்போது ஊரார் உளமாரப் புரிந்த பிரார்த்தனைகள் அத்தனையும் ஒன்றரையாண்டுக்குள்ளேயே பொய்த்துப் போய்விட்டனவா?
சீதன நகைகளையெல்லாம் விற்று ஒரு சின்னஞ்சிறு வாடகை வீட்டுக்கு அட்வான்ஸ் கொடுத்ததுபோக மிஞ்சிய பணம் சமையல் பாத்திரங்கள் வாங்குவதற்கே போதுமானதாக இருந்தது.
திடீரென்று ஒருநாள் அக்தார் உற்சாகத்துடன் சொன்னான் ஜமீலா இன்னிக்கு குழந்தையை தூக்கிட்டு ரெண்டுபேரும் ஜாலியா மாயாஜல் போறோம்.
டண்டணாய் என்று வாயால் ஒரு வினோத ஒலி எழுப்பிக்கொண்டே அவள் முகத்துக்கெதிரே ஒரு கை நீண்டது.அதன் ஆள்காட்டி விரலில் இரண்டு வளையல்களும் ஒரு மொத்தக் கழுத்துச் சங்கிலியும் தொங்கிக்கொண்டிருந்தன.
சாப்பிடுறதுக்கு வசதியாக அல்லாஹ் கொடுத்த சென்டரையே வித்துட்டு நாளைக்கு அல்லாஹ் தருவான்னு சொல்றீங்களே இது உங்களுக்கே சரியாப்படுதா?
ஜமீலா சமையல்கட்டில் வெண்டைக்காய் நறுக்கிக் கொண்டிருந்தபோது படுகுஷியாகச் சீழ்க்கையடித்தவாறே அக்தார் வீட்டுக்குள் நுழைந்தான்.
வாஸ்தவம்தான்என்று அவள் ஆணித்தரமாக ஆமோதித்தாலும் கணவனை வெளிநாட்டுக்கு அனுப்பி வெச்சுட்டு ஒவ்வொரு பெண்ணும் என்ன சித்திரவதை அனுபவிக்கிறான்னு உங்களுக்குத் தெரியுமா?என்று கேட்டாள்.
பாம்புக்குட்டி மாதிரி மொத்த மொத்தச் சங்கிலிகள் பத்து வளையல்கள் கவர்னர் மாலைகள் காசு மாலைகள் நெத்திச்சுட்டி கால் கொலுசுகள் தொங்கல் மாட்டல் தோடு வைர மூக்குத்தி என்று அவ்வளவும் தங்க நகைகள்.
கணவன் ஒருமாதம் கழித்து வந்திருக்கானே அவன் தேவை என்னன்னு கேட்டுப் பரிமாறுவோம்னு கிடையாது என்று கண் சிமிட்டிப் புன்னகைத்தவன் எதுக்கெடுத்தாலும் கேள்விக்குமேல் கேள்வி என்று செல்லமாகச் சலித்துக்கொண்டான்.
வைகறைப்பொழுதிலேயே எழுந்து சில்லென்ற நீரில் குளித்து சுபுஹு தொழுகையை முடித்து கணவருக்கு காபி தயாரிப்பதற்காக சமையலறைக்குள் நுழைந்தபோது தொலைபேசி ஒலித்தது.
ஒரு வகையில் அவளது ஏழ்மைக்கோலமும் வறுமைமுகமும் அவனை வெகுவாகச் சிரமப்படுத்திக் கொண்டிருப்பதை அவளால் இப்போதுதான் உணர முடிந்தது.
அவளை விட்டுப் பிரிந்து கைக்கெட்டாத தூரத்துக்கு கண்ணுக்குத் தெரியாத இடத்துக்கு அவன் போகப்போகிறான் என்று மட்டும் உள்ளத்தில் உறைத்தது.
மறுநாள் சாயங்காலமே பேப்பர் பையன் விட்டெறிந்துவிட்டுப் போன நாளிதழில் இன்னொரு பயங்கரச் செய்தி போலீசுக்கு உளவு சொன்னவர் சுட்டுக் கொலை.
உடனடியாக நம்ம கிராமத்துக்கே திரும்பிப் போறோம்மாஎன்று கூறியவள் அந்தக் கறுப்பு சூட்கேஸை எடுத்து அக்தார் ஆசை ஆசையாய் வாங்கிக்கொடுத்த தங்க நகைகள் வீட்டுப் பத்திரங்கள் நேற்று பேங்க்கில் மாற்றிய ஆயிரம் ரூபாய் நோட்டுக்கட்டுக்கள் விலையுயர்ந்த பொருட்கள் அத்தனையும் அதனுள் திணித்துக் கொண்டிருந்தாள்.
வெளிர் மஞ்சள் நிறக் கசங்கிய சேலைத் தலைப்பை மடக்கி போட்டிருந்த முக்காடு அவளது சோகத்தையும் முதுமையையும் இன்னும் அதிகமாகக் காட்டிற்று.
மிகவும் ஏழ்மையிலும் இயலாமையிலும் உழன்ற ஜமீலா கையிலிருந்த அத்தனை ஐஷ்வர்யங்களையும் புயல் தட்டிச் சென்றாற்போல் பறிகொடுத்தவள்.
அப்படிப்பட்ட துக்கிரி உலகத்தில் ஜமீலாவைத்தவிர வேறு யாரும் இருக்க முடியாது.. வாழ்வதற்கான வசதிகள் இருந்தும் வாட்டி வதைக்கும் தனிமை.
இத்தனை சிறுவயதில் எந்தப் பெண்ணும் இவ்வளவு கொடுமையை அனுபவித்திருக்க மாட்டாள்எதிரே விநாடிக்கொரு தரம் குலுங்கிக் குலுங்கி அழுகிற அந்தப் பெண் உட்பட.
ஒரு வாழைப்பழத்தைப் பிய்த்து அந்தப் பெண்ணின் கையில் திணித்தவாறே ஏம்மா ரொம்பவும் சோகமா யிருக்கிறீங்க?என்று விசாரித்தாள்.
இன்னொருவரின் துக்கத்தில் பங்கெடுத்தால் நமது துன்பம் பாதி குறைந்த மாதிரி என்று சிறுவயதில் மத்ரஸா உஸ்தாத் அடிக்கடிச் சொல்வது நினைவில் நிழலாடிற்று.. ஜமீலா சற்றும் எதிர்பாராத விதமாக அந்த அம்மாள் ஓவென்று அழ ஆரம்பித்துவிட்டாள்.
விசும்பலினூடே அந்தப் பெண்ணே தொடர்ந்தாள் போலீசுக்கு உளவு சொன்னார்னு தீவிரவாதிகள் என் புருஷனை சுட்டுக் கொன்னுட்டானுங்கம்மாஎன்று மீண்டும் கதறினாள்.
குழந்தையைக் கையில் தூக்கிக்கொண்டாள் ஜமீலா.அம்மாவைப் பரபரவென்று எழுத்துக்கொண்டு பெட்டியைவிட்டு இறங்குபோது எதிர் இருக்கைப் பெண்ணிடம் ஜமீலா சொன்னாள் நாங்க காபி குடிச்சுட்டு வந்துடறோம்.
ஆன்மா இறை வேள்வி முதலானவை குறித்த பிராமண மதக் கருத்தாக்கங்களைச் சிரமண மதங்கள் முற்றிலுமாக மறுத்தாலும் இந்திய மதங்களுக்கென உருவாகி இருந்த சில பொது நம்பிக்கைகள் கதைகள் கடவுளர்கள் ஆகியவற்றை அவை ஏற்றுக் கொண்டன.
ஆனால் அவற்றை பிராமண மதம் எவ்வாறு முன்வைத்ததோ அப்படியாக அல்லாமல் முறிலும் எதிராகவும் பல நேரங்களில் தலைகீழாகவும் அவற்றை அவை ஆக்கிய விதம் நுணுக்கமானது மட்டுமல்ல சுவையானதும் கூட.
ஒரு எளிய யாருமற்ற பெற்றோர் யாரென அறியாத ஆபுத்திரனை மாயிரு ஞாலத்து மன்னுயிர் ஓம்பும் ஆருயிர் முதல்வன் என அவனுக்குச் சமமாக நிறுத்துகிறார் சாத்தனார்.
பேராற்றல் மிக்க தேவர்களின் வேந்தனே மண்ணுலகில் உள்ள எம் போன்றோரில் நல்வினை தீவினைகளை அங்கிருந்து கொண்டு மதிப்பிடுகிறவர்கள் நீங்கள்.
தருமம் செய்யும் மக்கள் எளியோரைப் பாதுகாத்திருப்போர் நற்றவம் செய்வோர் பற்றறுக்க முயல்வோர் முதலானோர் வாழும் உலகு வாய்க்கப் பெறாதவர் நீங்கள் எனத் தேவருலகைக் காட்டிலும் இம் மண்ணுலகம் சிறந்தது எனத் தனக்கு வரம் அளிக்க வந்த இந்திரனுக்குச் சொல்வான் அந்த எளியவன்.
என்னேரமும் பசித்தோர் நிறைந்திருந்த அவனது அம்பலப் பீடிகை இப்போது சோம்பேறிகள் காமுகர்கள் தூர்த்தர்கள் வம்பு பேசுவோர் சூதாடுவோர் முதலானோரால் நிறைவதாயிற்று.
தன் எல்லாச் செல்வங்களையும் கடலில் பறிகொடுத்தவன் போல அலைந்து திரிந்து கொண்டிருந்த அவனை அப்போதுதான் கப்பலிலிருந்து இறங்கிய சிலர் கண்டு சாவக நாட்டில் பெரும் பஞ்சம் நிலவி உயிர்கள் செத்தழிவதைக் கூறினர்.
அருளரம் பூண்டு ஆருயிர் ஓம்பும் யாரும் இங்கு தோன்றும் நாளில் அவர் கைப் புகுவாய் என அதை வேண்டி உண்ணா நோன்பிருந்து உயிர் துறந்தான்.
கீழ்த் திசையில் தோன்றி மேற்திசையில் மறையும் ஞாயிறுபோல மணிபல்லவத்தீவில் உடலைத் துறந்த ஆபுத்திரன் சாவகத்தில் வாழ்ந்திருந்த மண்முக முனிவன் வளர்த்த பசுவயிற்றில் மீண்டும் பிறப்பெடுத்தான் என்று ஆபுத்திரன் வரலாற்றையும் அந்த தெய்வப் பாத்திரம் மணிமேகலையை வந்தடைந்ததையும் விளக்குவார் அறவணர்.
இந்நிலையில் அள்ள அள்ளக் குறையாத அமுதசுரபியை வீணே வைத்திருக்கல் ஆகாது என அரும்பசி ஆற்ற மணிமேகலையை ஆயத்தப்படுத்தி அகல்வார் அறவணர்.
மதுமலர்க் குழலி என இக் காவியத் தொடக்கத்தில் நமக்கு அறிமுகம் செய்யப்பட்ட அச்சிறுமி துறவுக் கோலத்துடனும் கையில் அமுதசுரபியுடனும் வீதியில் இறங்கினாள்.
மணிமேகலை ஒரு பவுத்த காவியமாயினும் இந்தியத் துணைக் கண்டத்தில் புத்தர் வரலாற்றுடன் இணைந்த புனிதத் தலங்களான லும்பினி புத்த கயா முதலானவை காப்பியத்தில் இடம் பெறுவதில்லை.
பொதியில் எனும் சொல்லாக்கம் போதி இல் என்பதிலிருந்து உருவாகி இருக்கலாம் எனவும் புத்தரின் அடுத்த அவதாரமாகக் கருதப்படும் அவலோகீதீஸ்வரர் ஆலயம்தான் இப்போது கன்னியாகுமரி மாவட்டத்தில் உள்ள தேரூர் என்னுமிடத்தில் உள்ள சிவன் கோவில் என்றும் சொல்கிறார் பவுத்த அறிஞர் ஹிகாசோகா.
மணிமேகலையைப் போல இன்றும் அழியாமல் நமக்குக் கிடைத்துள்ள இன்னொரு பவுத்த நூலான வீரசோழியம் அகத்தியரை அவலோகிதீஸ்வரருடன் இணைத்துப் பேசுவதும் குறிப்பிடத் தக்கது.
மணிமேகலை மற்றும் அதற்குப் பிந்திய காலத்தில் நிலைபெற்றிருந்த தெற்கத்திய பவுத்தத்தில் அகத்தியருக்கு ஒரு முக்கிய இடமிருந்தது என்பார் ஆனே மோனியஸ்.
வடக்கு மாகாணத்தைப் பொறுத்த வரையில் பல்வேறு பகுதிகளில் நிலங்கள் படிப்படியாக உவர் நீர் உட்புகுதலுக்கு உட்பட்டு அப்பகுதிகள் குடிநீருக்கான பாரிய அச்சுறுத்தலை ஏற்படுத்தி வருவதுடன் விவசாயச் செய்கைகள் மற்றும் விலங்கினங்களுக்கும் பாரிய பாதிப்புகளை ஏற்படுத்தியுள்ள சூழ்நிலையில் அப்பகுதிகளின் பொருளாதார வளங்கள் அழிக்கப்பட்டும் குடியிருப்புகள் கைவிடப்பட்டும் எமது மக்களில் கணிசமான தொகையினர் பல்வேறு பாதிப்புகளுக்கு உட்பட்டு வருகின்றனர் என்று செயலாளர் நாயகம் டக்ளஸ் தேவானந்தா அவர்கள் இன்று நாடாளுமன்றத்தில் தெரிவித்தார்.
மேலும் தெரிவித்தபோது குறிப்பாக கிளிநொச்சி மாவட்டத்தைப் பொறுத்த வரையில் பூநகரி பகுதியில் பல கிராமங்கள் உவர் நீர்த் தாக்கத்திற்கு உட்பட்டுள்ள நிலையில் தற்போது வன்னேரிக்குளம் ஆனைவிழுந்தான்குளம் போன்ற கிராமங்கள் முழுமையாகவே உவரடையும் ஆபத்தை எதிர்நோக்கியுள்ளன.
இந்த நிலையில் மண்டைக்கல்லாறு வழியாகப் பரவுகின்ற உவர் நீரைத் தடுப்பதற்கு உடனடி ஏற்பாடுகள் மேற்கொள்ளப்படாவிட்டால் மேற்படி இரு கிராமங்களும் அழிந்துவிடுவதை தடுக்க முடியாததாகிவிடும் என்பதை இங்கு வலியுறுத்த விரும்புகின்றேன்.
இவ்வாறு உவர் நீர் உட்புகுவதைத் தடுப்பதற்கு ஏற்ற நடவடிக்கைகளை உரிய காலகட்டங்களில் மேற்கொள்ளப்படாவிட்டால் வடக்கு மாகாணத்தில் பல கிராமங்கள் அழிந்துவிடும் அபாயம் ஏற்பட்டு வருவதையும் இங்கு அவதானத்திற்குக் கொண்டுவர விரும்புகின்றேன்.
எனவே மண்டைக்கல்லாறு வழியாகப் பரவுகின்ற உவர் நீரைத் தடுப்பதற்கு உடனடியாக தடுப்பு அணையொன்றை அமைப்பதற்கான நடவடிக்கைகளை மேற்கொள்ள முடியுமா?
மேலும் இத்தகைய உவர் நீர் உட்புகும் அபாயங்கள் உள்ள பகுதிகளை உரிய ஆய்வுகள் மூலமாக இனங்கண்டு அப்பகுதிகளையும் உவர் நீர் உட்புகுவதிலிருந்து பாதுகாப்பதற்கு நடவடிக்கை எடுக்க முடியுமா?
அத்துடன் யாழ்ப்பாணத்தில் தீவகப் பகுதிகள் அடங்கலாக கிளிநொச்சி ஆணையிறவிலும் உவர்ப் பரம்பல் ஏற்பட்டுள்ளதன் காரணமாக நன்னீர் நிலைகளைக் கொண்ட இயக்கச்சி கிராமமும் உவரடையக்கூடிய அபாயம் காணப்படுவதாகவும் கடந்த கால யுத்தம் காரணமாக ஆனையிறவு தட்டவன்கொட்டி ஊரியான் ஆகிய பகுதிகளிலும் பூநகரி பிரதேசத்திலும் அமைக்கப்ட்டிருந்த உவர்நீர்த் தடுப்பணைகள் அழிவடைந்தும் சேதமடைந்தும் காணப்படுவதால் கடல் நீர் பயிர்ச் செய்கை நிலங்களுக்குள் புகுந்து பெருமளவிலான பயிர்ச் செய்கை நிலங்கள் உவர் நிலங்களாக மாறியுள்ளன என்றும் தெரிய வருகின்றது.
எனவே ஆனையிறவினை மையப்படுத்தி உவர்நீர்த் தடுப்பணை ஒன்றினை அமைப்பதற்கும் ஏனைய உவர் நீர்த் தடுப்பணைகளை புனரமைப்பதற்கும் நடவடிக்கை எடுக்க முடியுமா?
எனது மேற்படிக் கேள்விகளுக்கான பதில்களையும் எடுக்கப்படக்கூடிய நடவடிக்கைகள் தொடர்பிலான விளக்கங்களையும் கௌரவ அமைச்சர் விஜித் விஜயமுனி டி சொய்சா அவர்கள் வழங்குவார் என எதிர்பார்க்கின்றேன் என்றும் கூறினார்.
ஒரே வருடம் மட்டுமே சேர்ந்து வாழ்ந்த இவர்கள் விரைவில் அப்படியொரு முடிவை அறிவித்தது எல்லோருக்கும் பெரிய அதிர்ச்சியாக இருந்தது.
படத்தை போலவே சினிமாவில் சேரனின் தோழியாக நடித்த சினேகாவுக்கு திருமணம் ஆகிவிட்டதையடுத்து தனது தோழியாக நடிக்க ஹீரோயினை தேடிக்கொண்டிருக்கிறார் சேரன்.
பவர்ஸ்டார் என்று தனக்குத்தானே பட்டம் சூட்டிக்கொண்டு பணப்பெட்டியோடு படத்துறைக்கு வந்த அக்கு பஞ்சர் டாக்டர் சீனிவாசன் ஆரம்பத்தில் கோமாளியாகத் தெரிந்தார்.
ஜே.கே.ரித்தீஷ் பவர் ஸ்டார் இருவருமே தங்களின் படம் தியேட்டரில் ஓடும்போது தங்களின் செலவில் ஆட்களை தியேட்டருக்கு அனுப்பி படம் பார்க்க வைப்பார்கள்.
லட்சுமி அம்மாள் பிலிம்ஸ் என்ற பட நிறுவனம் சார்பாக பி.செந்தில்முருகன் தயாரிக்கும் படத்திற்கு விருத்தாசலம் என்று பெயரிட்டுள்ளனர்.
இவர் கடலூர் மாவட்டம் விருத்தாசலம் வட்டத்தில் கச்சிராயநத்தம் என்ற கிராமத்தின் தலைவராக இருந்த போது அவரது சிறந்த நிர்வாகத்திற்காக ஜனாதிபதி பிரதீபா பாட்டிலிடம் விருது பெற்றவர்.
மற்றும் சம்பத்ராம் பாவாலட்சுமணன் காதல்சரவணன் வெண்ணிலா கபடிக்குழு ஜானகி மதுபானக்கடை ரவி நெல்லை சிவா ஆர்.என்.ஆர்.மனோகர் சுதா இளங்கோ அபிஷேக் நிருபமா ஆகியோர் நடிக்கிறார்கள்.
ஒளிப்பதிவு உமாசங்கர் சிவநேசன் இசை ஸ்ரீராம் பாடல்கள் இளையகம்பன் எடிட்டிங் வி.டி.விஜயன் சுனில் கலை நா.கருப்பையன் நடனம் சதீஷ் சண்டை பயர் கார்த்திக் தயாரிப்பு மேற்பார்வை கே.எஸ்.மயில்வாகனம் தயாரிப்பு நிர்வாகம் முருகதாஸ் தயாரிப்பு பி.செந்தில்முருகன் கதை திரைக்கதை வசனம் இயக்கம் ரத்தன்கணபதி.
தேவர்மகன் நாட்டாமை என் ராசாவின் மனசிலே பருத்திவீரன் போன்ற படங்களை போல முழுக்க முழுக்க கிராமத்து கலாச்சாரத்தை பிரதிபலிக்கும் படம்.சிறந்த கிராமத்து காதல் மோதல் கதை மக்களுக்கு நிச்சயம் பிடித்த படமாகவும் வெற்றிப் படமாகவும் இந்த விருத்தாசலம் இருக்கும் என்றார் இயக்குனர் ரத்தன்கணபதி.